open-index/open-wikipedia-markdown huggingface dataset:
Sakura 3A

**Sakura 3A**, coñecido tamén como **CS 3A** (acrónimo de *Communications Satellite*) foi un satélite artificial da axencia espacial xaponesa NASDA lanzado o 19 de febreiro de 1988 mediante un foguete H-I desde o Centro Espacial de Tanegashima.

## Características 
Sakura 3A, xunto con Sakura 3B, era parte da tereceira xeración de satélites de comunicación xaponeses que substituíu a Sakura 2A e Sakura 2B. Foi usado para operacións comerciais de comunicacións e en misións cooperativas, como transmisións de emerxencias e comunicacións con illas xaponesas distantes. Levaba a bordo 3 transpondendores en banda C e 15 en banda Ka. Foi inxectado nunha órbita xeoestacionaria, nunha posición de 132º E. Cesou as súas operacións o 30 de novembro de 1995.

## Notas 
## Véxase tamén 
### Outros artigos 
*Sakura (satélite)
*Sakura 2A
*Sakura 2B
*Sakura 3B
Elisenda Alamany

**Elisenda Alamany Gutiérrez**, nada en Barcelona en 1983, é unha profesora e política catalá. É deputada no Parlamento de Cataluña na XII lexislatura, inicialmente pola coalición Catalunya en Comú-Podem. Asumiu a portavocía do grupo parlamentario do 18 de xaneiro de 2018 ao 29 de outubro de 2018. En outubro de 2018 impulsou a plataforma "Sobiranistes" como corrente crítica da dirección de En Comú Podem. En febreiro de 2019 abandonou o grupo parlamentario pero mantivo o seu escano. O 24 de febreiro de 2019 anunciou a creación do novo partido "Nova".

## Notas
Eladio Moure Rey

**Eladio Moure Rey**, nado en Ourense en 1901 e finado en Ferrol o 22 de maio de 1991, foi un sindicalista e político socialista galego.

## Traxectoria 
Empregado de banca. Participou na creación da UGT de Ourense. Afiliado á Juventud Socialista de Ourense, foi delegado ao Congreso de 1922. Militante da Agrupación Socialista de Ourense, foi o seu representante no Congreso Regional do PSOE de Galicia de Monforte en 1931 e da que foi elixido presidente en febreiro de 1934. Foi secretario da Agrupación de Dependencia Mercantil y Bancaria de Ourense e vogal da Comisión Executiva da Federación Regional Gallega de Trabajadores de Banca dende setembro de 1932. Foi representante obreiro nos Xurados Mixtos de Banca e membro da Federación Provincial Agraria. Pertenceu á loxa Constancia nº 13 co nome simbólico de "Karl Marx". Participou na folga xeral revolucionaria de 1934, polo que sufriu pena de destierro. Co golpe de Estado do 18 de xullo de 1936 foi procesado polo Tribunal de Responsabilidades Políticas en 1942, sendo sobresido por "simple afiliado sen actuación destacada", e tamén polo Tribunal Especial de Represión da Masonería e o Comunismo.

## Notas 
## Véxase tamén 
### Bibliografía 
* 

### Ligazóns externas 
* Ficha en Ourense socialista
Disforia de xénero en nenos

A **disforia de xénero en nenos**, tamén coñecida como **trastorno de identidade de xénero en nenos** ou **incongruencia de xénero na infancia**, é un diagnóstico formal utilizado por psicólogos e médicos para describir nenos que experimentan un descontento significativo (disforia de xénero) co seu sexo biolóxico, xénero asignado ou ambos.

O trastorno de identidade de xénero foi formalizado na terceira revisión do *Diagnostic and Statistical Manual of Mental Disorders* (en galego, "Manual de diagnóstico e estatística de trastornos mentais") (DSM-III) en 1980 e principalmente referidos a comportamentos non conformes de xénero. O trastorno de identidade de xénero permaneceu no DSM entre 1980 e 2013, cando foi substituído polo diagnóstico de "disforia de xénero" na quinta revisión (DSM-5), nun esforzo por diminuír o estigma asociado á variación de xénero ó manter unha vía diagnóstica de xénero afirmando intervencións médicas como a terapia hormonal e a cirurxía.

A controversia que rodea a patoloxía e tratamento da identidade e os comportamentos de xénero cruzado, especialmente nos nenos, foi evidente na literatura desde a década de 1980. A World Professional Association for Transgender Health (WPATH) afirma que o tratamento destinado a cambiar a identidade e expresión de xénero dunha persoa para facerse máis congruente co sexo asignado ó nacer "xa non se considera ético". Os críticos tamén argumentan que o diagnóstico do trastorno de identidade de xénero e as intervencións terapéuticas asociadas confían na hipótese de que a identidade transexual adulta non é desexable, desafiando esta suposición xunto coa falta de datos clínicos para apoiar os resultados e a eficacia.

A disforia de xénero en nenos está fortemente ligada á homosexualidade dos adultos que á transexualidade dos adultos. De acordo con estudos limitados, a maioría dos nenos diagnosticados con disforia de xénero deixan de desexar ser o outro sexo na puberdade, con moitos medrando para identificarse como gai ou lesbiana con ou sen intervención terapéutica.

## Notas
Edipo rei

O título de ***Edipo rei*** pode referirse a varias obras baseadas no mito de Edipo:
**Edipo rei (Sófocles)*, unha obra dramática de Sófocles.
**Edipo rei (ópera)*, unha ópera-oratorio de Igor Stravinskii.
**Edipo rei (película)*, unha película de Pier Paolo Pasolini.
Guillermo Carracedo

miniatura|dereita|Guillermo Carracedo nunha onda.

**Guillermo Carracedo Robelo**, nado en Santiago de Compostela o 5 de agosto de 1993, é un surfista galego.

## Traxectoria
É coñecido polos seus resultados tanto a nivel nacional como internacional na modalidade surf de remo. Proclamouse en 2019 campión de España coa selección galega. Obtivo o título de graduado en medicina pola Universidade de Santiago de Compostela. 

## Palmarés 
* Campión de España de Paddle Surf
* Campión Galego de Paddle Surf
* Subcampión do mundo coa selección española no mundial Isa 2019
* 5º no mundial Isa 2019 individual
* 4º no mundial Isa 2014 coa selección española

## Notas
## Véxase tamén
### Ligazóns externas
* https://www.lavozdegalicia.es/noticia/barbanza/2019/06/30/medico-decidio-cuidar-olas/0003_201906B30C12991.htm
* https://www.laligasports.es/multimedia/video/guillermo-carracedo-el-descubridor-de-olas
* https://www.surferrule.com/sonando-olas-con-guillermo-carracedo/
* https://www.lavozdegalicia.es/noticia/deportes/2013/12/30/campeon-forjo-cristalinas-aguas-louro/0003_201312B30C6994.htm
* https://www.marca.com/2015/03/24/mas_deportes/otros_deportes/1427199319.html
World Professional Association for Transgender Health

A ***World Professional Association for Transgender Health***, **WPATH**, (en galego, Asociación Profesional Mundial para a Saúde Transxénero), e anteriormente denominada **Asociación Internacional da Disforia de Xénero Harry Benjamin** (**HBIGDA**), é unha organización profesional dedicada ó estudo e tratamento do transxénero. A organización foi creada por Harry Benjamin, un dos primeiros médicos que traballaron con transexuais, e recompila os Estándares de Coidado para a Saúde de transxéneros (transexual e persoas non conformes co seu xénero, entre outros) e tamén proporciona información para profesionais e pacientes, patrocina conferencias científicas e ofrece directrices éticas para profesionais.

A primeira versión dos Estándares de Coidado publicáronse en 1979 e a súa última versión, a 7ª, data do ano 2011.

## Presidentes 
* Paul A. Walker, Ph.D., 1979@–1981
* Donald R. Laub, M.D., 1981@–1983
* Milton T. Edgerton, M.D., 1983@–1985
* Ira B. Pauly, M.D., 1985@–1987
* Aaron T. Bilowitz, M.D., 1987@–1989
* Jan Walinder, M.D., 1989@–1991
* Leah Schaefer, Ed.D., 1991@–1995
* Friedmann Pfaefflin, M.D. 1995@–1997
* Richard Green, J.D., 1997@–1999
* Alice Webb, DHS, 1999
* Eli Coleman, Ph.D., 1999@–2003
* Walter Meyer III, M.D., 2003@–2005
* Stan Monstrey, M.D., 2005@–2007
* Stephen Whittle, OBE, 2007@–2009
* Walter O. Bockting, Ph.D., L.P., 2009@–2011
* Lin Fraser, Ed.D., 2011@–2013
* Jamison Green, Ph.D., 2013@–2015

## Notas 
## Véxase tamén 
### Outros artigos 
* *Transgender Health*
* Heino Meyer-Bahlburg
* Identidade de xénero
* Orientación sexual (bioloxía)

### Ligazóns externas 
* Sitio web oficial
* Estándares de Coidado para a Saúde da persoa Transexual, Transxénero e as persoas non conformes co seu xénero da WPATH, Versión 7
Víctor Fraiz Castellanos

**Víctor Fraiz Castellanos**, nado en Ponte Caldelas en 1917 e finado en Redondela o 10 de novembro de 1936, foi un político galego.

## Traxectoria 
miniatura|*En lembranza dos homes e mulleres que defenderon a República*.
Fillo de Víctor Fraiz Villanueva e Placeres Castellanos Pan. Co golpe de Estado do 18 de xullo de 1936 o seu pai fuxiu ao monte, e pasou a Portugal. En represalia foi detido e internárono no campo de concentración da illa de San Simón, pero foi finalmente paseado na estrada Redondela-Vigo, no Alto da Concheira (Trasmañó) o 10 de novembro de 1936.

## Véxase tamén 
### Bibliografía 
* 
*
Constantino Lourido Cabanas

**Constantino Lourido Cabanas**, nado en Galegos (Riotorto) o 14 de febreiro de 1900 e finado en Buenos Aires o 22 de marzo de 1960, foi un empresario e filántropo galego.

## Traxectoria 
Emigou a Arxentina con 19 anos. En Río de la Plata traballou de operario de panadería co seu curmán José Loureiro Cabanas. Tres anos despois abriu unha panadareía propia. Abriu despois a Confeitaría Savona. En 1927 instalouse en Villa Devoto e construíu un edificio que foi o centro da súa industria que chegou a ter até trinta panaderías. Viaxou aos Estados Unidos e Europa para aprender, mellorar e innovar e foi pioneiro da mecanización da fabricación de pan na Arxentina.

Doou unha Sala de Maternidade para o hospital da cidade de Pilar.

## Notas 
## Véxase tamén 
### Bibliografía 
* Lourido Cabanas, un panadero poeta en la ley de industria molinera argentina
Belga (moeda)

O **belga** foi unha unidade monetaria de Bélxica, vixente entre 1926 e 1946, coa equivalencia de cinco francos belgas.

## Historia 
A finais de 1925, Bélxica abandonou a Unión Monetaria Latina, que ata daquela a unira a Francia, Suíza, Italia e Grecia, como consecuencia da constante desvalorización das súas moedas. Co fin de estabilizar o franco belga, o ministro Émile Francqui puxo en marcha un programa cuxa primeira medida consistiu na creación do belga, co valor de cinco francos, mediante o decreto do 25 de outubro de 1926. Esta nova unidade debería substituír o franco belga no mercado de cambio internacional. Tales medidas pretendían tomar distancia en relación ao franco francés, daquela nunha situación moi inestable.

Os billetes de banco e de tesouraría mantiveron a dobre denominación (en francos e en belgas) desde 1927 ata a fin da segunda guerra mundial. Entre 1930 e 1934 cuñáronse tres valores en moeda metálica, tamén coa dobre denominación.

Porén, a realidade foi que nin a poboación belga nin os mercados asumiron a nova moeda, que finalmente foi derrogada mediante un decreto do 8 de xaneiro de 1946.

Ficheiro:10,000_Belgian_francs_of_1929_edited.jpg|Billete de 2.000 **belgas** de 1929.
Ficheiro:500 Belgian francs, 100 belgas, obverse-1943.jpg|Billete de 100 **belgas** de 1943.

## Notas 
## Véxase tamén 
### Outros artigos 
* Franco belga

### Bibliografía 
* Collinet Ph. (1994-1995). “Le belga: unité monétaire de 1926 à 1946”. En *Vie numismatique*. Alliance Européenne Numismatique (AEN). Decembro de 1994 (páxinas 306-317) e abril de 1995 (páxinas 150-162).
* Leeuwerck, F. (2011). "Twenty years of Belgas". En *CoinsWeekly*. 6 de xullo.
Violencia contra persoas LGBT

miniatura|Inauguración do Memorial pola Diversidade en honor a Daniel Zamudio Vera, no Cemiterio Xeral de Santiago, Chile.
A **violencia contra** **persoas lesbianas, gais, transexuais e bisexuais** (LGTB), chamada **LGTBfobia**, pode estar motivada por actitudes de odio cara á súa orientación sexual (homofobia) ou identidade de xénero (transfobia). Esta violencia pode ser sancionada e executada por un estado, como aqueles países nos que a homosexualidade está castigada cunha variedade de penas. A homosexualidade está castigada coa pena de morte en cinco países (Arabia Saudita, Irán, Iemen, Mauritania, Sudán), ademais da zona islámica de Nixeria. A pena capital para homosexuais tamén se sanciona nalgúns territorios controlados por grupos militares; o Estado Islámico en Siria e Iraq e os talibán en Afganistán.

A violencia contra as persoas LGBT tamén abarca a violencia cometida por individuos, que poden involucrarse en actos de intimidación, linchamento, asalto, ou acoso escolar homófobo e transfóbico, entre moitos outros. A violencia dirixida a estas persoas adoita ser pola súa sexualidade percibida e non a súa sexualidade real, polo que as persoas heterosexuais tamén poden ser obxectivo de agresións físicas e psicolóxicas que poden chegar ó asasinato. A violencia contra as persoas LGBT está motivada pola homofobia, bifobia ou transfobia, que moitas veces se ve alimentada por prexuízos e costumes relixiosas e culturais. A CIDH destaca no seu informe que estes adoitan demostrar altos niveis de asañamento e crueldade. Por exemplo, en varios casos documentados pola CIDH, os corpos sen vida de persoas LGBT demostran que foron torturados, os seus xenitais mutilados, os seus corpos desmembrados e marcados con símbolos que denotan altos niveis de prexuízo.

A homosexualidade é legal en practicamente todos os países occidentais e nalgúns deles a violencia contra as persoas LGBT considérase un delito de odio. No resto do mundo, a lexislación que trata os dereitos LGBT e as actitudes fronte á homosexualidade son máis variadas. Moitos países, especialmente aqueles nos que a relixión dominante é o islam, os países africanos excepto Suráfrica, algúns países asiáticos (coas excepcións do Xapón e Taiwán) e algúns dos países exsoviéticos (sobre todo Rusia, Albania, Kosovo e Bosnia e Hercegovina son países moi perigosos para as persoas LGBT pola discriminación contra as persoas LGBT que abarca tanto lexislación discriminatoria como agresións e malos tratos físicos e psicolóxicos.

## Notas
Agapito Serra Fernández

**Agapito Serra Fernández**, nado en Redondo (Barcia de Mera, Covelo) na segunda metade do século XIX e finado en Portugal en xullo de 1939, foi un empresario e filántropo galego.

## Traxectoria 
Moi novo emigrou a Portugal. Instalouse en Lisboa e montou un restaurante chamado A Estrela de Ouro. Tamén creou unha fábrica de alimentos co mesmo nome e logrou un importante éxito empresarial.

En 1907 encargoulle ao arquitecto Norte Júnior edificar unha barriada de casas, que levaría o nome das súas empresas. Estas casas eran alugadas por un módico prezo aos seus traballadores e hoxe constitúen un dos barrios lisboetas máis característicos. Formado por uns 120 edificios, de dous e tres andares, tiñan acceso directo ao exterior e seguían modelos arquitectónicos de carácter ecléctico. Os edificios destacaban polos paneis de azulexos e os balcóns de ferro forxado.

Foi un destacado membro da colectividade galega asentada en Portugal, directivo de varias sociedades de socorros mutuos, como a Asociación Galaica e a Fraternidad Española, e un dos promotores da fusión de ambas, que deu lugar, en 1931, á creación do Centro Galego de Lisboa.

Mandou construír na súa aldea natal unha escola "con capacidad para setenta alumnos y casa habitación correspondiente para el maestro con todas las comodidades". Ao seu carón, financiou tamén a construción dunha capela dedicada ao seu santo patrón, San Xosé.
miniatura|Agapito Serra (de pé, terceiro pola esquerda), xunto á súa familia en 1909.
En agosto de 1931, como recoñecemento ao seu labor, os veciños erixiron un busto no recinto onde estaban a capela e a escola que el financiou.

## Notas 
## Véxase tamén 
### Bibliografía 
* Ficha
Primeira división española 2019/20

A tempada **2019–20** da **Primeira División** (por motivos de patrocinio **LaLiga Santander**) é a 89ª edición da máxima categoría do fútbol en España. Comezou o 16 de agosto de 2019 e rematará o 24 de maio de 2020.

A máxima categoría conta con tan só un representante galego, o Celta de Vigo.

## Equipos e estadios 
Toman parte na competición vinte equipos. Girona, Huesca e Rayo Vallecano, descendidos a tempada anterior, foron substituídos por Osasuna, Granada e Mallorca.

### Equipos por comunidades autónomas 
{{Image label begin|image=Spain location map.svg|width={}|float={}}}

{{Image label small|x=0.34|y=0.11|scale={}|text= 4px}}
{{Image label small|x=0.455|y=0.325|scale={}|text=}}
{{Image label small|x=0.095|y=0.195|scale={}|text=4px }}
{{Image label small|x=0.83|y=0.27|scale={}|text=4px }}
{{Image label small|x=0.485|y=0.085|scale={}|text=}}
{{Image label small|x=0.37|y=0.39|scale={}|text=}}
{{Image label small|x=0.435|y=0.65|scale={}|text=4px }}
{{Image label small|x=0.83|y=0.30|scale={}|text=}}

{{Image label small|x=0.57|y=0.45|scale={}|text=}}

{{Image label small|x=0.435|y=0.355|scale={}|text=4px }}
{{Image label small|x=0.54|y=0.105|scale={}|text=4px }}
{{Image label small|x=0.23|y=0.60|scale={}|text= 4px}}
{{Image label small|x=0.66|y=0.45|scale={}|text=4px }}
{{Image label small|x=0.36|y=0.245|scale={}|text=4px }}
{{Image label small|x=0.64|y=0.37|scale={}|text=4px}}

### Cambios de adestrador 
## Notas 
## Véxase tamén 
* Segunda División 2014–15
* Copa do Rei 2015–16

### Ligazóns externas 
* Páxina oficial da LFP 
* Páxina oficial da Real Federación Española
LGBT Health

***LGBT Health*** é unha revista científica bimensual revisada por pares que aborda cuestións de coidado da saúde LGBT.

## Historia
Fundada en 2014, é publicada por Mary Ann Liebert, Inc. e o seu editor-xefe é William Byne, da Escola de Medicina Monte Sinaí, Nova York.

## Descrición
Segundo o editor, os temas de *LGBT Health* inclúen a saúde de todas as minorías sexuais. Estes inclúen as desigualdades en saúde, o acceso á asistencia sanitaria, o impacto da discriminación e a violencia na saúde mental e unha comparación dos tratamentos. Ademais, a publicación trata sobre outros temas relevantes para a saúde, como a lexislación. Segundo o editor, investigadores, médicos e responsables políticos apoian a eliminación dos obstáculos que enfrontan as minorías sexuais e de xénero na asistencia sanitaria. A publicación espera artigos de todo o mundo. Non obstante, case todos os artigos publicados foron escritos nos Estados Unidos. Entre 2016 e 2018, 185 dos 218 artigos eran estadounidenses. A segunda fonte máis común de artigos neste período foi Canadá, con dez artigos.

## Difusión
A revista está indexada por MEDLINE, PubMed, PubMed Central, Current Contents®/Clinical Medicine, Current Contents®/Social & Behavioral Sciences, Science Citation Index Expanded, Social Sciences Citation Index®, Journal Citation Reports/Science Edition, Journal Citation Reports/Social Sciences Edition, Scopus, PsycINFO e Global Health.

Segundo o *Journal Citation Reports*, a revista tivo un factor de impacto de 2.053 en 2016.

Segundo o *Journal Citation Reports*, en 2017 tivo un factor de impacto de 2.514.

## Notas
## Véxase tamén
### Outros artigos
*Estudos transxénero trimestrais
**International Journal of Transgenderism*
*Saúde transxénero
**FTM Magazine*
**Archives of Sexual Behavior*

### Ligazóns externas
*Sitio web
Casa da Moeda Real de Bélxica

: *Para outros artigos con títulos relacionados, véxase a páxina de homónimos **Real Casa da Moeda***

A **Casa da Moeda Real de Bélxica** (en francés: *Monnaie royale de Belgique -MRB-*; en neerlandés: *Koninklijke Munt van België* -KMR-) foi o establecemento público do Reino de Bélxica encargado da cuñaxe de moeda ata o cesamento da súa actividade en 2017.

A Casa da Moeda Real de Bélxica data de 1832. Con anterioridade etablecérase, xa en 1567, a ceca dos Países Baixos, coa denominación de *Munthuis* ("Casa da Moeda") na cidade de Utrecht. Desde 1815, só se lle permitiu a esta ceca a cuñaxe das moedas do Reino Unido dos Países Baixos, xunto coa súa sucursal independente en Bruxelas. Logo da secesión belga en 1830, a casa da moeda de Utrecht mantívose como a única institución nos Países Baixos autorizada para cuñar moedas, en tanto que a sucursal de Bruxelas se converteu na Casa da Moeda Real de Bélxica.

O 16 de maio de 2018, a prensa belga anunciou a emisión dunha moeda de 2,5 euros en latón coa imaxe do equipo nacional de fútbol do país, non cuñada por unha sociedade privada, senón pola Real Casa da Moeda dos Países Baixos, que será a encargada de realizar todas as cuñaxes conmemorativas de Bélxica.

## Galería de imaxes 

Ficheiro:Commemorative medal minted on the occcassion of Mozaffar ad-Din Shah Qajar's visit to the Belgian Royal Mint.jpg|Medalla conmemorativa da visita do xa de Persia á ceca (1900).
Ficheiro:©dada presse frappe de monnaie Bruxelles.jpg|Antiga prensa monetaria da MRB/KMR.
Ficheiro:Coin BE 25F Leopold I rev 10.TIF|25 francos de ouro de 1848.
Ficheiro:Coin BE 5F Leopold I naked head rev 12.TIF|5 francos de prata de 1849.
Ficheiro:Coin BE 20c Lion obv 18.TIF|Moeda belga a nome de Leopoldo I.
Ficheiro:Belgian coin of 5 francs Albert II in French - reverse.TIF|Moeda de 5 francos de Alberte II.
Ficheiro:Euro 2009 Belgium (25789422687).jpg|Moeda dun euro de 2009.

## Notas 
## Véxase tamén 
### Outros artigos 
* Casa de moeda
* Sociedade Real de Numismática de Bélxica
*Real Casa da Moeda dos Países Baixos

### Ligazóns externas 
* Sitio web do Servizo Público Federal de Finanzas
Fernando Acuña

***Fernando Acuña Castroviejo**, arqueólogo galego (1945-2016).
***Fernando Acuña Rúa**, sindicalista galego (n. 1954).

## Véxase tamén 
*Fernando de Acuña
Gay Doctors Ireland

**Gay Doctors Ireland** (GDI) é unha organización de gais, lesbianas, bisexuais e transexuais (LGBT) médicos e estudantes de medicina en Irlanda. Foi fundada en 2010 como a primeira asociación de Irlanda para médicos LGBT.
## Propósito
GDI é unha rede de apoio educativo, profesional e social para médicos e estudantes de medicina LGBT. A xuntanza xeral anual inaugural do grupo contou co doutor Jesse Ehrenfeld da Universidade Harvard.

## Actividades
Entre os temas tratados polo grupo está o Servizo de Irlandés de Transfusión de Sangue que controla a prohibición ós homes homosexuais de doar sangue. En setembro de 2011, GDI criticou os esforzos do deputado Brian Walsh por negar a cirurxía ós pacientes transxénero.

En abril de 2011, GDI anunciou unha bolsa anual de investigación en saúde LGBT para estudantes de medicina, a primeira do seu xénero en Irlanda.

## Notas
## Véxase tamén
### Outros artigos
*Lista de organizacións médicas LGTB
*Asociación Médica Gai e Lésbica

### Ligazóns externas
*Sitio web oficial
Fernando Acuña Rúa

**Fernando Acuña Rúa**, nado en Meira (Moaña) o 1 de maio de 1954, é un sindicalista e político galego.

## Traxectoria 
Traballador de banca. Membro do segretariado da INTG e militante da UPG. Foi expulsado da UPG en 1981 con Francisco García Montes, Bernardo Fernández Requeixo, Xosé María Brañas Pérez e Manuela Fraguela Seoane. Foi elixido secretario xeral da CXTG no seu primeiro congreso celebrado en outubro de 1985. Logo da unión da INTG e CXTG en abril de 1994 para constituír a CIG, foi o seu primeiro secretario xeral. Permaneceu no cargo até 2001, sendo substituído por Suso Seixo. Xubilouse en 2019.

## Notas
Xosé María Brañas Pérez

**Xosé María Brañas Pérez**, nado en Vimianzo en 1948, é un político e sindicalista galego.

## Traxectoria 
Fillo de Manuel Brañas Cancelo. Militante da UPG. Foi detido en Guntín o 11 de agosto de 1975, acusado de formar parte da incipiente organización armada da UPG. Encarcerado na Coruña, foi liberado coa amnistía o 23 de marzo de 1977 con Xoán Manuel López Álvarez, Manuel Fernández Rodríguez e María Luisa Vázquez Barguero. Foi secretario político da UPG en Pontevedra. Foi expulsado da UPG en 1981 con Francisco García Montes, Bernardo Fernández Requeixo, Fernando Acuña Rúa e Manuela Fraguela Seoane.

## Notas 
## Véxase tamén 
### Ligazóns externas 
* Xosé María Brañas e as memórias dum neno diglóssico
Lista de xefes de Estado de Corea do Norte

A seguinte é unha **lista dos xefes de Estado de Corea do Norte** dende a súa fundación en 1948.

## Xefes de Estado de Corea do Norte (1948-presente) 
## Véxase tamén 
*Primeiro ministro de Corea do Norte
*Presidente da Comisión de Asuntos de Estado de Corea do Norte
*Líder Eterno da Corea Juche
Zabou Breitman

**Zabou Breitman**, **Isabelle Breitman** ou simplemente **Zabou**, nada o 30 de outubro de 1959, é unha directora de cinema e actriz francesa.

## Filmografía 
### Actriz 
### Directora 
## Notas 
## Véxase tamén 
### Ligazóns externas 
*
Transgender Victoria

**Transgender Victoria** (TGV) é unha organización voluntaria para a defensa das persoas transxénero, os seus socios, familias e amigos. Promove a xustiza social, a equidade e os servizos de saúde e comunidade para as persoas transxénero en Victoria, Australia. En decembro de 2014, Transgender Victoria gañou o *Premio da Organización Comunitaria* da Comisión Australiana de Dereitos Humanos.
## Orixes e xestión
miniatura|Sally Goldner (no medio) en 2015.
Transgender Victoria foi co-fundada por Kayleen White e Sally Goldner a finais dos anos 90. O actual presidente de TGV é Grace Lee. Outros membros do consello son Sally Goldner, Brenda Appleton, Lauren Christopher, Lou Cooper, Gavriil Aleksandrs e Nikki Joyce.

## Activismo
Transgender Victoria presenta en transxénero e en xénero diverso temas para universidades e estudantes de medicina, e moitos outros. Un proxecto *What makes an Ally*, en galego "Que fai un aliado", en colaboración con Ygender, promove a aceptación de persoas transxénero e de xénero diverso. TGV tamén ofrece soporte de pares, en particular sobre problemas de ansiedade e depresión. TGV tamén ofrece formación en competencias culturais LGBT e intersexo na atención á terceira idade.

TGV traballa en temas de incidencia social en colaboración con moitas outras organizacións, incluídas as proteccións contra a discriminación. O 25 de xuño de 2013, aprobouse a Lei de modificación da discriminación sexual por parte da Commonwealth (orientación sexual, identidade de xénero e estado intersexo) tras un traballo de promoción colaborativa e con apoio entre partidos. Fíxose lei o 1 de agosto de 2013.

## Recoñecementos
Transgender Victoria recibiu o "Premio á comunidade - Organización" 2014 da Comisión Australiana de Dereitos Humanos. TGV foi seleccionada "pola súa dedicación ó lograr xustiza, equidade e calidade de saúde e servizos comunitarios para as persoas transxénero, os seus socios, familias e amigos".

## Afiliacións
TGV é membro da National LGBTI Health Alliance.

## Notas
## Véxase tamén
### Outros artigos
*Dereitos transxénero en Australia

### Ligazóns externas
*Sitio web oficial 
*Ally Project 
*Transgender Victoria en Facebook
Mermaids (ONG)

**Mermaids** é unha organización británica de caridade e defensa que apoia a diversidade de xénero e os mozos transexuais no Reino Unido.
## Historia
Mermaids foi fundada en 1995 por un grupo de pais de nenos de xénero non conforme. Marchant visitou familias coas que traballou Mermaids, para documentar o guión, e os membros do elenco Emmett J. Scanlan e Anna Friel tamén coñeceron familias implicadas con Mermaids.

En decembro de 2018, a organización benéfica foi financiada con 500.000 libras esterlinas pola British National Lottery. Con todo, o financiamento foi sometido a revisión logo de críticas á organización benéfica, incluído o escritor de comedia irlandés Graham Linehan; a crítica foi eloxiada por Julie Bindel e Rebecca Reilly-Cooper, quen *PinkNews* describiu como feministas radicais de exclusión trans. En resposta a isto, o 18 de xaneiro de 2019, o YouTuber Hbomberguy comezou unha transmisión en directo tentando completar o 101% de *Donkey Kong 64*, cun obxectivo de 500 dólares. A corrente converteuse en viral e recolleu máis de 350.000 dólares para Mermaids. Entre outros convidados, a transmisión contou cunha aparición da política estadounidense Alexandria Ocasio-Cortez. O 19 de febreiro de 2019, a Lotería Nacional Británica anunciou que seguiría coa subvención de 500.000 libras esterlinas á asociación.

En xuño de 2019, *The Times* revelou que descubrira unha seria violación de datos por parte de Mermaids na que se facían dispoñibles correos electrónicos altamente confidenciais para a organización benéfica a través do seu sitio web. *The Times* afirma que estes incluían nomes de nenos transxénero e os seus pais, xunto cos datos de contacto e información médica íntima. O xornal informou de que tamén había correos electrónicos internos dos administradores que criticaban o liderado de Susie Green e correos electrónicos externos dos pais dicindo que a organización benéfica "parecía un culto". Mermaids emitiu un comunicado de prensa o mesmo día no que recoñeceu que se produciu unha violación de datos e que informaron á Oficina dos Comisionados de Información (ICO) e corrixiron o erro. A nota de prensa afirmaba que a violación limitábase ós correos electrónicos internos e que ningunha mensaxe de correo electrónico para e das familias formaba parte da información filtrada. O informe de *The Times* rexeita isto.

## Notas 
## Véxase tamén 
### Ligazóns externas 
*Sitio web oficial
Orfo da SIDA

[miniatura|Orfos da SIDA en [Malawi.]]
Un **orfo da SIDA** é un neno que se converteu en orfo ó morrer un ou ambos pais de SIDA.

Segundo estatísticas do Programa Conxunto das Nacións Unidas sobre o VIH/SIDA (ONUSIDA), a Organización Mundial da Saúde (OMS) e o Fondo de Nacións Unidas para a Infancia (UNICEF), o termo aplícase a un neno cuxa nai morreu a causa da SIDA antes do 15º aniversarios do neno, sen ter en conta que o pai permaneza aínda vivo. Como consecuencia desta definición, un estudo estimou que o 80% de todos os orfos da SIDA aínda teñen un proxenitor vivo.

Cada ano, 70.000 novos nenos convértense en orfos da SIDA,  e prevese que para o ano 2010 máis de 20 millóns de nenos sexan orfos debido a esta causa.

Posto que a SIDA afecta principalmente a aqueles que son sexualmente activos, as mortes relacionadas coa SIDA afectan a miúdo a persoas que, mediante os seus salarios, constitúen o principal sustento da economía familiar. Consecuentemente, os orfos da SIDA frecuentemente dependen do Estado para o seu coidado e manutención, particularmente en África.

O número máis alto de orfos a causa da SIDA en 2007 atopábase en Suráfrica (aínda que a definición de orfos da SIDA nas estatísticas de Suráfrica En 2005 o número máis alto de orfos da SIDA, medido en porcentaxe sobre o número total de orfos, localizábase en Zimbabue.

## Notas 
## Véxase tamén
### Outros artigos
*Lista de temas relacionados coa SIDA
*Student Initiative Rahel, un proxecto educativo que traballa con mozos desfavorecidos como orfos da SIDA xunto co proxecto OVC para Adigrat e para a rexión de Tigray, Etiopía

### Ligazóns externas 
* AIDS Orphan Resources Around the Globe
* !Nam Child Wiki (Namibian Wiki on Children)
Cornelius A. Smith

**Cornelius Alvin Smith**, nado o 7 de abril de 1937, é o Gobernador Xeral das Bahamas dende 2019.

## Traxectoria 
Foi embaixador nos Estados Unidos dende 2008. Tamén foi Ministro de Transportes e Aviación das Bahamas. En 2018, xurou o cargo como vicegobernador xeral e en xuño de 2019 anunciouse que substituiría a Marguerite Pindling como Gobernador Xeral das Bahamas.

## Notas 
## Véxase tamén 
### Outros artigos 
* Reinos da Commonwealth de Nacións
* Xefes de Estado e Goberno actuais
Francisco Sebio

**Francisco Eugenio Sebio Peña** é un mestre, sindicalista e político galego.

## Traxectoria 
Militante da UPG e membro da INTG. Foi expulsado da UPG en 1982. Integrouse na Confederación Xeral de Traballadores Galegos, foi membro do consello de redacción de *Adiante*. Militou na FPG. Despois integróuse na CIG, que abandonou en febreiro de 1999, e integóuse na CUT. Nas eleccións xerais de 2015 encabezou a candidatura de Comunistas da Galiza pola Coruña, volveu encabezar a lista nas eleccións autonómicas de 2016 e tamén nas xerais de abril de 2019. Foi mestre no CPI de San Vicente da Baña, no CPI de Pontecesures, no CPI Camiño de Santiago do Pino, e profesor no IES de Valga.

## Notas 
## Véxase tamén 
### Ligazóns externas 
* Asamblea de unificación de dos sindicatos gallegos
Inma Cuevas

**Inmaculada Cuevas Aragón**, nada en Madrid en 1977, coñecida como Inma Cuevas, é unha actriz española de teatro, televisión e cinema. É coñecida principalmente polos seus traballos en *Mientras dure la guerra* (2018), *Toc Toc* (*2017*), *Vis a vis* (2015-2018), *La Señora* (*2008*) e *Mujeres* (2006).

## Traxectoria 
Inma Cuevas naceu en Madrid en 1977. No ano 2000 comeza os seus estudos de Arte Dramática na Escola do actor Réplika Teatro dirixida por Jaroslaw Bielski.

Comeza en televisión na serie *Mujeres* (TVE), dirixida por Dunia Ayaso e Félix Sabroso, onde daba vida á irmá máis nova da familia, Magda.  Por este traballo recibiu o Premio da Unión de Actores como Mellor Actriz Secundaria de TV (2006).  Posteriormente traballou nas series *Herederos*, *Desaparecida*, *Traidores 23F*, *La Señora*, *La princesa de Éboli*, *La memoria del agua*, *Gran Hotel*, *Stamos Okupa2* e *Galerías Velvet* entre outras.  En 2014 inicia a rodaxe de *Vis a vis*, serie na que interpreta a unha das reclusas do cárcere, Anabel. Por esta serie recibiu varios nomeamentos e premios, entre eles os Premios Ondas (2015) e dúas veces o Premio Unión de Actores como Mellor Actriz secundaria en TV (2015 e 2016).

En 2017 participa na serie *La zona* dirixida por Jorge Sánchez Cabezudo para Movistar. En 2018 roda a terceira tempada de *Vis a vis* que se estreou en abril de 2018 na canle FOX.

## Véxase tamén 
### Ligazóns externas 
*
Toc Toc

***Toc Toc*** é un filme español de comedia dirixido por Vicente Villanueva que se estreou no ano 2017, producido por LAZONA e Atresmedia e distribuído por Warner Bros Pictures.  É unha adaptación da obra teatral homónima do comediógrafo francés Laurent Baffie. Os protagonistas do filme son Rossy de Palma, Paco León, Alexandra Jiménez, Nuria Herrero, Adrián Lastra e Óscar Martínez. A banda sonora está composta por Antonio Escobar.

## Sinopse 
Na consulta dun psiquiatra de moita sona están citadas varias persoas con distintos trastornos obsesivo-compulsivos (síndrome de Tourette, síndrome de Dióxenes, obsesión polo cálculo matemático, trastorno compulsivo de verificación, obsesións coas liñas, obsesión coas bacterias, etc). Chega a hora da consulta e o médico non aparece.

## Personaxes 
* Nuria Herrero como Liliana (repite tódalas frases).
* Alexandra Jiménez como Blanca (obsesionada cos xermes).
* Rossy de Palma como Ana María (ten afán por revisar continuamente os seus obxectos e accións).
* Paco León como Emilio (obsesión por calcular).
* Adrián Lastra como Otto (evita as raias do chan).
* Óscar Martínez como Federico (enfermidade de tourette).
* Inma Cuevas como Tiffany (recepcionista).
* Ana Rujas como Natalia (ex-noiva de Otto).

## Notas 
## Véxase tamén 
### Ligazóns externas 
*
David Hurley

**David John Hurley**, nado en Wollongong, Nova Gales do Sur, o 26 de agosto de 1953, é un militar retirado e político australiano, ex-alto oficial do exército australiano, 27º Gobernador Xeral de Australia entre 2019 e 2024. Anteriormente foi o 38º Gobernador de Nova Gales do Sur, entre 2014 e 2019.

## Traxectoria 
miniatura|Hurley, coa súa esposa Linda
David John Hurley naceu o 26 de agosto de 1953 en Wollongong, Nova Gales do Sur, fillo de Norma e James Hurley. O seu pai era un traballador do aceiro de Illawarra e súa nai traballaba nun supermercado. Hurley creceu en Port Kembla e alí asistiu á escola secundaria. Posteriormente graduouse no Royal Military College en Duntroon, cunha licenciatura en artes e un diploma de posgrao en estudos de defensa.

### Carreira militar 
Hurley ingresou no Royal Military College de Duntroon, como cadete en xaneiro de 1972. Nunha carreira militar de 42 anos, Hurley estivo destinado na Operación Solace en Somalia en 1993, comandando a 1ª Brigada (1999-2000), foi xefe do Grupo de Desenvolvemento de Capacidades (2003-2007) e Xefe de Operacións Conxuntas (2007-2008) ), e serviu como vice-xefe da Forza de Defensa (2008-2011). A súa carreira culminou co seu nomeamento como xefe da Forza de Defensa o 4 de xullo de 2011, sucedendo ao Mariscal xefe aéreo Angus Houston. Hurley retirouse do exército en xuño de 2014.

Sucedeu a Marie Bashir como Gobernador de Nova Gales do Sur o 2 de outubro de 2014.

### Política 
O 5 de xuño de 2014, o primeiro ministro de Nova Gales do Sur, Mike Baird, anunciou que Hurley substituiría a Marie Bashir como gobernador de Nova Gales do Sur e xurou o cargo ante o primeiro ministro o 2 de outubro de 2014 despois de que expirase o mandato de Bashir como gobernadora. O 17 de marzo de 2015, foi investido como cabaleiro da Orde de San Xoán (un honor británico) polo Lord Neil Conn, nunha cerimonia en  Sydney.

O 16 de decembro de 2018, o primeiro ministro Scott Morrison anunciou que Hurley se convertería no seguinte gobernador xeral de Australia a partir do 1 de xullo de 2019, sucedendo a Peter Cosgrove. Margaret Beazley foi designada como a súa substitución como gobernadora de Nova Gales do Sur. Hurley xurou como gobernador xeral no Casa do Parlamento en Canberra o 1 de xullo de 2019. As súas primeiras palabras pronunciounas na lingua dos aborixes locais.
## Vida persoal
Hurley está casado con Linda McMartin, e ten tres fillos.

## Notas
BlacKkKlansman

***BlacKkKlansman*** é un filme estadounidense de 2018 dirixido por Spike Lee e escrito por Charlie Wachtel, David Rabinowitz, Kevin Willmott e Lee. Baséase nas memorias de 2014 *Black Klansman*, de Ron Stallworth. Está protagonizado por John David Washington no papel de Stallworth, xunto con Adam Driver, Laura Harrier e Topher Grace. Ambientado en Colorado Springs na década de 1970, o argumento conta como o primeiro detective afroamericano no departamento de policía da cidade consegue infiltrarse e destapar a póla local do Ku Klux Klan.

Lee produciu o filme xunto con Raymond Mansfield, Shaun Redick, Sean McKittrick, Jason Blum e Jordan Peele. Redick mercou os dereitos cinematográficos do libro no ano 2015; Lee asinou como director en setembro de 2017. A maioría do elenco uniuse o mes seguinte, e a rodaxe comezou no estado de Nova York.

*BlacKkKlansman* estreouse o 14 de maio de 2018 no Festival Internacional de Cinema de Cannes, onde gañou o Grand Prix. Estreouse nos Estados Unidos o 10 de agosto de 2018, coincidindo co primeiro aniversario da manifestación Unite the Right. O filme recibiu aclamación por parte da crítica, quen loou as actuacións (particularmente a de Washington e Driver) e os temas intemporais. Recibiu seis nomeamentos na 91ª edición dos Óscar, incluíndo ó mellor filme, mellor director (primeiro nomeamento de Lee) e mellor actor secundario para Driver, e gañou o Óscar ó mellor guión adaptado, sendo o primeiro galardón de Lee.

## Personaxes 
* John David Washington como Detective Ron Stallworth
* Adam Driver como Detective Philip "Flip" Zimmerman
* Laura Harrier como Patrice Dumas
* Topher Grace como David Duke
* Jasper Pääkkönen como Felix Kendrickson
* Ryan Eggold como Walter Breachway
* Paul Walter Hauser como Ivanhoe
* Ashlie Atkinson como Connie Kendrickson
* Corey Hawkins como Kwame Ture
* Michael Buscemi como Jimmy Creek
* Ken Garito como Sarxento Trapp
* Robert John Burke como Xefe Bridges
* Fred Weller como Andy Landers
* Nicholas Turturro como Walker
* Harry Belafonte como Jerome Turner
* Alec Baldwin como Dr. Kennebrew Beauregard 
* Isiah Whitlock Jr. como Mr. Turrentine
* Damaris Lewis como Odetta

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
HIVToolbox

**HIVToolbox** é unha aplicación de Internet que axuda ós científicos a identificar e desenvolver novas hipóteses e facilita a interpretación de experimentos, co obxectivo de axudar ós científicos a comprender mellor o VIH, o virus que causa a SIDA, e identificar novos obxectivos potenciais de medicinas.

A información sobre o VIH inclúe as diferentes partes das proteínas do VIH, moitas veces referidas como dominios. As rexións máis pequenas das proteínas chamadas minimotivas tamén están presentes nas proteínas do VIH. Estes minimotismos, tamén chamados motivos lineais curtos, codifican diferentes funcións moleculares nas proteínas do VIH. HIVtoolbox é unha aplicación de Internet que sae dunha base de datos MySQL deseñada para integrar datos do VIH para secuencias de proteínas derivadas de diferentes illados, estruturas de proteínas, dominios de proteínas, interaccións proteína-proteína, elementos funcionais en proteínas e minimotos coñecidos e previstos da base de datos Minimotif Miner. Tamén se inclúen outros aminoácidos implicados en funcións moleculares como a catálise, a dimerización, etc. A base de datos para o programa tamén contén a conservación de aminoácidos calculada para todas as proteínas do VIH. Isto axuda a identificar as rexións do virus que non cambian, polo que se cre que representan rexións importantes. O segundo lanzamento de HIVToolbox, HIVToolbox2 tamén contén información sobre a localización das proteínas nas que se unen diferentes medicamentos contra o VIH e a súa relación espacial coas mutacións que xorden no VIH e fan que o virus sexa resistente á medicina.

## Notas
Emma Hosken

[dereita|miniatura|Tumba de Emma Hosken e [Bernard Barham Woodward no cemiterio de Brookwood.]]
**Emma Hosken**, tamén coñecida como **Emma Hosken Woodward**, nada en Penryn (Cornualla) o 11 de agosto de 1845 e finada o 16 de xullo de 1884, foi unha escritora británica da época vitoriana.

## Traxectoria
Filla de Richard Hosken e Emily (nada Nettle). Casou cun seu curmán distante, o reverendo Thomas Butterfill Hosken, reitor da igrexa de Llandefaelog Fach, en Gales, e tiveron un fillo e dúas fillas. O fillo e o seu marido morreron de difteria en 1869 e 1870, e Emma Hosken e as súas fillas regresaron a Penryn para vivir coa nai dela.

Escribiu dúas novelas, que publicou de forma anónima, *Married for Money* (1875) e *Bitter to Sweet End* (1877). En 1881 estaba hospedada na residencia das Irmás da Caridade en Holborn. En 1882 casou con Bernard Barham Woodward (1854–1930), bibliotecario do Museo de Historia Natural de Londres. Woodward publicou a terceira novela de Emma Hosken logo de que ela morrese. En 1885 apareceu *Men, Women, and Progress* (1885), un texto político que defende a necesidade de moitas reformas necesarias a prol dos dereitos da muller.

Está enterrada a carón de Bernard Barham Woodward e a segunda esposa deste no cemiterio de Brookwood (Surrey).

## Obra
* *Married for Money* (1875)
* *Bitter to Sweet End: A Novel* (1877; 3 volumes)
* *Men, Women, and Progress* (1885)

## Notas
OraQuick

miniatura|Utilización do test Oraquick

**OraQuick** é un test desenvolvido pola empresa Orasure que se emprega para detectar a presenza do virus de inmunodeficiencia humana, axente causante da SIDA. Para realizar a proba tómase unha mostra de fluído oral mediante un bastonciño e mestúrase cun reactivo, obtendo o resultado en 20 minutos. Este test serve para detectar o virus VIH dos tipos 1 e 2, é o primeiro que foi autorizado pola Axencia Estadounidense do Medicamento (FDA) para o seu emprego a nivel doméstico. En caso de resultado positivo, é necesario acudir a un médico, para que confirme o caso coa realización nun laboratorio de análises clínicas doutra proba confirmatoria cunha mostra de sangue (ELISA ou Western blot). No caso de que o resultado sexa negativo, a seguridade non é total pois nalgunhas ocasións pode existir un falso negativo. Nos estudos realizados pola empresa fabricante, a sensibilidade da proba foi do 97.9% e a especificidade do 99.79%.

## Principio
O Test de Anticorpos Rapid HIV-1/2 OraQuick ADVANCE é un inmunoensaio cualitativo dun só uso que se pode comprar sen receita médica. O kit de proba contén un bastoncillo de proba que recolle fluídos orais que conteñen anticorpos para VIH-1 e VIH-2 das enxivas do usuario. A mostra está recollido nun tubo de ensaio e mestúrase con solución de desenvolvemento tamponado. A mestura percorre a tira de proba e os resultados aparecen despois de 20-40 minutos. A liña C indica que a mestura está migrando adecuadamente a tira de proba e funciona correctamente. A liña T contén antíxenos inmobilizados nunha membrana de nitrocelulosa á que poden reaccionar os anticorpos contra o VIH.

Se aparece unha liña C escura, entón o test está funcionando. Os resultados son negativos se só hai unha liña C. Os resultados son positivos se aparecen tanto unha liña C como unha liña T. Un resultado positivo non indica necesariamente o estado do VIH, hai que facer unha proba de seguimento nunha cun médico para confirmar os resultados da proba.

## Advertencias 
Posto que os anticorpos contra o VIH tardan algún tempo en formarse, unha proba de anticorpos contra o virus non dará resultados positivos inmediatamente despois de que a persoa se infecte. A demora habitual oscila entre 14 e 21 días, pero varía en cada caso concreto. Case todas as persoas infectadas polo VIH terán anticorpos detectables ó cabo de entre 3 e 6 meses de producirse o contacto que provocou a infección.

## Notas
Metro de Miami

O **Metro de Miami**, tamén coñecido como **Metrorail**, é un sistema de transporte ferroviario urbano que serve ao condado de Miami-Dade, en Florida. Foi inaugurado o 20 de maio de 1984 e conta con 3 liñas e 23 estacións. É administrado polo Departamento de Transporte Público de Miami-Dade (Miami-Dade Transit, MDT).

## Véxase tamén 
### Ligazóns externas 
* Páxina web oficial do Metrorail
Monte Águila

**Monte Águila** é unha cidade de Chile. Segundo estimacións de 2017, a cidade tiña 6.574 habitantes.

## Galería de imaxes

File:Inauguracion Nueva Plaza de Monte Aguila 2017 (12).jpg| Praza principal.
File:Bomberos monte aguila.jpg| Estación de bombeiros.
File:Img-estadio.jpg| Estadio de fútbol.
File:Premiacion O.V.V. 2017 (4).jpg | Escola.

## Notas 
## Véxase tamén
Serofobia

A **serofobia** é o prexuízo, medo, rexeitamento e discriminación cara a persoas seropositivas. As persoas que viven con VIH poden enfrontarse a desigualdade de trato tanto social como institucionalmente. A pesar de que aínda o VIH segue sendo un virus que non ten cura, hoxe en día o tratamento permite ás persoas seropositivas non só ter unha esperanza de vida igual á das persoas non infectadas sen chegar nunca a desenvolver SIDA, senón que mantén ó virus indetectable e, por tanto, intransmisible.

A discriminación por VIH/SIDA existe en todo o mundo e inclúe ostracismo, rexeitamento, discriminación e evitación do contacto coa persoa infectada. As consecuencias do estigma cara ás persoas que viven co VIH dá lugar, por unha banda, a unha baixa participación no asesoramento e ás probas do VIH e a falta de interese en saber se se ten o virus en persoas que descoñecen o seu estado serolóxico e, por outro, a illamento social, soidade, baixa autoestima, crise de identidade ou depresión naquelas persoas diagnosticadas con VIH.

A serofobia lastra a loita contra o VIH/SIDA e pode estar interseccionada con outra serie de prexuízos asociados á pobreza, a homosexualidade, a bisexualidade, a transexualidade ou á promiscuidade. Nalgúns países a discriminación institucional inclúe restricións á liberdade de circulación, ó dereito de propiedade, ó acceso ó traballo, escola, servizos sociais e mesmo vivenda.

## Notas 
## Véxase tamén 
### Outros artigos
* Controversia sobre a doazón de sangue de homes que teñen sexo con homes
* Persoas diagnosticadas con VIH